b'\n_START_ARTICLE_\nSite\xc3\xada\n_START_SECTION_\nHistoria\n_START_PARAGRAPH_\nSite\xc3\xada on saanut nimens\xc3\xa4 antiikin ajan hellenistiselt\xc3\xa4 asutuskeskukselta, jonka nimi oli joko Itia, Itida tai Sitea. Site\xc3\xada on my\xc3\xb6s Mysonin, yhden Kreikan seitsem\xc3\xa4st\xc3\xa4 viisaasta, kotipaikka. Lis\xc3\xa4ksi runoilija Vits\xc3\xa9ntzos Korn\xc3\xa1ros oli kotoisin Site\xc3\xadasta._NEWLINE_Site\xc3\xada tuhoutui suuressa maanj\xc3\xa4ristyksess\xc3\xa4 vuonna 1508. T\xc3\xa4ll\xc3\xb6in kaupunki oli venetsialaisten hallussa. Vuonna 1538 merirosvot hy\xc3\xb6kk\xc3\xa4siv\xc3\xa4t Site\xc3\xadaan._NEWLINE_Venetsialaiset kutsuivat Site\xc3\xadaa \xe2\x80\x9dsaaren s\xc3\xa4teilev\xc3\xa4ksi polttopisteeksi\xe2\x80\x9d (lat. maximum statum et lumen insulae), ja pitiv\xc3\xa4t sit\xc3\xa4 \xe2\x80\x9dRegno di Candian\xe2\x80\x9d eli \xe2\x80\x9dCandian kuningaskunnan\xe2\x80\x9d kaupallisena solmukohtana Afrikkaan ja it\xc3\xa4\xc3\xa4n. Venetsialaiset tuhosivat Site\xc3\xadan vuonna 1651, jonka j\xc3\xa4lkeen se autioitui pitk\xc3\xa4ksi aikaa. Vasta vuonna 1870 kaupunki j\xc3\xa4lleenrakennettiin ja se sai nimen Avnie. Nimi kuitenkin vaihdettiin Site\xc3\xadaksi vastustuksen vuoksi._NEWLINE_Nykyinen Site\xc3\xadan kunta muodostui, kun Site\xc3\xada, \xc3\x8dtanos ja L\xc3\xa9fki yhdistyiv\xc3\xa4t vuoden 2011 alussa Kallikrates-suunnitelman mukaisesti.'